Saint Columban College

Ing Saint Columban College, Incorporated metung yang manimunang pipagaralan a pribadu ampong Catolicu a atyu king Pagadian Lakanbalen, Zamboanga del Sur, Filipinas at palakad ning Diosesis ning Pagadian. Kayanib ya king Diocesan Schools of Pagadian (DSP). Mitátag ya iti kanitang 1957 kapamilatan nang Fr. Sean Nolan ning Missionary Society of Saint Columban (MSCC), kayabe la reng Sisters of Saint Paul de Chartres (SPC) antimo ing Saint Columban School. 

Ngeni, kilala ya ing Saint Columban College a panibatan da reng mangatas a uring propesional, antimo reng Certified Public Accountant (CPAs), talaturu, ampong espesialista king IT. Kasebian ya antimong ing Center of Academic Development and Excellence for Education, Accountancy, and Information Technology (Sentru ning Pamanalkus a Akademiku ampong Kabiasnan king Pamanuru, Accountancy ampong Information Technology" king Labuad 9 (Region 9). Mapipitna ya ing Saint Columban College king atlu: Saint Columban College Grade School (SCCGS), Saint Columban College High School (SCCHS), ampong Saint Columban Colleges (The College department). Atilu king orihinal a campus king Sto. Niño District deng mumunang adua, kabang mayayakit ne man kareng dalan a Alano-Sagun king distritu ning San Francisco.

Kilala ya ing SSC antimong pekamalapit diling kakumpitensia da reng mangaragul a unibersidad ning bangsa uli ning ala nang patugut a pamanyambut kareng galal (award) ampong pamangilala ibat kareng gagalang a sektor, institusion ampong opisina ning kapamahalan. Dakal da neng besis (ukdu) pekiyanti ing eskuela king  
Ateneo de Zamboanga University, a sasabing ya ing manimuna king pamanuru king Information Technology. Nanupata, ala yang kilalang karibal kareng aliwang lakanbalen ing SCC bukud kareng kakumpitensia da reng departamentung sekundaria ampong elementaria, antimo deng Zamboanga del Sur National High School (ZSNHS) ampo ing Pagadian City Pilot School (PCPS), a pareung pipagaralan a pangmalda (public schools). 

 Dake 

 Saint Columban Colleges (Tertiary department)
 Saint Columban College High school (Secondary department)
 Saint Columban College Grade school (Primary department)
 Saint Columban College Pre-school (Kindergarten)

 Opisial a pahayagan

 Starline Publication (Grade school)
 The Link Publication (High school)
 The Harp Publication (College)

 Lon la murin deti 

 SCCNN

Category:Educational institutions established in 1957
Category:Schools in the Philippines